** **MADONAS NOVADA PAŠVALDĪBA**

Reģistrācijas numurs 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 30. septembrī Nr. 219**

(protokols Nr. 9, 57. p.)

**Par cirsmas nekustamajā īpašumā “Smecere”, Lazdonas pagastā, Madonas novadā, izsoles organizēšanu, nosacītās cenas un izsoles noteikumu apstiprināšanu**

Madonas novada pašvaldības, Madonas apvienības pārvalde, ierosina pašvaldības nekustamā īpašuma “Smecere” kadastra numurs 7066 001 0056 1. kvartāla 2., 34., 52. un 53. nogabala meža cirsmas 7,11 ha platībā Lazdonas pagastā pārdošanu atklātā mutiskā izsolē ar augšupejošu soli, nosacītās cenas un izsoles noteikumu apstiprināšanu.

Augošas koksnes krājas un kvalitātes vērtējumu ir veikusi sertificēta vērtētāja Mairita Bondare, sertifikāts Nr. 448. Saskaņā ar vērtējumu cirsmu tirgus vērtība sastāda EUR 41 063,03 (četrdesmit viens tūkstotis sešdesmit trīs euro, 03 centi).

Saskaņā ar “Publiskas personas mantas atsavināšanas likuma” 3. panta otro daļu, publiskas personas mantas atsavināšanas pamatveids ir mantas pārdošana izsolē.

Pamatojoties uz Publiskas personas mantas atsavināšanas likuma 3. panta otro daļu, 8. panta piekto daļu, ņemot vērā 23.09.2025. Finanšu un attīstības komitejas atzinumu, **atklāti balsojot: PAR – 18** (Agris Lungevičs, Aigars Šķēls, Aivis Masaļskis, Aivis Mitenieks, Andris Dombrovskis, Artūrs Čačka, Artūrs Grandāns, Dace Ozoliņa, Egils Bērziņš, Gatis Teilis, Guntis Klikučs, Janīna Grudule, Jānis Erels, Māris Justs, Māris Olte, Rūdolfs Medenis, Valda Kļaviņa, Zigfrīds Gora), **PRET – NAV, ATTURAS – NAV,** Madonas novada pašvaldības dome **NOLEMJ:**

1. Rīkot Madonas novada pašvaldības īpašuma “Smecere” kadastra numurs 7066 001 0056 1. kvartāla 2., 34., 52. un 53. nogabala meža cirsmas 7,11 ha platībā Lazdonas pagastā pārdošanu elektroniskā izsole elektronisko izsoļu vietnē.
2. Apstiprināt pašvaldības īpašuma “Smecere” ar kadastra numuru 7066 001 0056, Lazdonas pagastā cirsmas nosacīto cenu EUR 41 070,00 (četrdesmit viens tūkstotis septiņdesmit *euro*, 00 centu), saskaņā ar cirsmas novērtējumu.
3. Apstiprināt izsoles noteikumus (pielikumā).
4. Uzdot Pašvaldības īpašuma iznomāšanas un atsavināšanas izsoļu komisijai veikt objekta izsoli un apstiprināt izsoles rezultātus.

*Pielikumā: Izsoles noteikumi.*

Domes priekšsēdētājs A. Lungevičs

*Vucāne 20228813*